google/wiki40b huggingface dataset:
Nikodemus

Nikodemus (gresk: Νικόδημος) er en person som blir nevnt i Johannesevangeliet som et medlem av jødenes høye råd og fariseernes religiøse og politiske parti.

Tre ganger i Bibelen

Nikodemus er nevnt i Joh. 3,1-21, 7,45-51 og 19,39-42

Til Jesus om natten

I Joh. 3,1-21 fortelles det om at Nikodemus kom til Jesus om natten. Mange har tolket det som feighet at fariseeren kom for å snakke med Jesus om natten, men på Jesu tid var det vanlig å komme sammen etter mørkets frembrudd for å drøfte religiøse og teologiske spørsmål. Da var det roligere, temperaturen var svalere og man kunne snakke i fred. 
Det er viktige spørsmål som Johannes refererer fra samtalen mellom Jesus og Nikodemus. Jesus taler om å bli født på ny, og om at det er en fødsel av vann og Ånd, ingen fysisk fødsel. Han viser også til Moses som løftet slangen opp i ørkenen, for at Israels folk skulle bli frelst, og antyder med dette sin egen død på korset. Det er dessuten i denne samtalen at Jesus kommer med utsagnet som siden er blitt kalt Den lille Bibel.

En forsvarstale for Jesus

I Joh. 7,45-51 fortelles det om en episode hvor tempelvakten har vært ute for å ta Jesus til fange, men kommer tilbake uten å ha gjennomført oppdraget. Grunnen til det er at de er blitt betatt av hans tale på en slik måte at de ikke kunne tenke seg å ta Jesus til fange. Når overprestene og fariseerne kritiserer vaktene, tar Nikodemus parti for dem ved å si at det ikke er vanlig å dømme et menneske før en har hatt et forhør og funnet ut hva den anklagede har gjort.

Jesus blir gravlagt

I Joh. 19,39-42 fortelles det om da Jesus ble tatt ned fra korset for å gravlegges. Da hadde Nikodemus med seg hundre pund med salve som ble brukt på linklærne Jesus ble svøpt i før han ble lagt i graven. Dette klarte de å få gjort denne fredagen før sabbaten begynte. I denne situasjonen var han sammen med Josef fra Arimatea.

Nikodemusevangeliet

Et apokryft skrift skrevet i middelalderen heter Nikodemusevangeliet. Det er bygget på det apokryfe Pilatusgjerningene og forteller blant annet om rettssaken da Jesus ble dømt til døden, basert på teksten i Lukas 23. Siste delen, fra kapittel 12, forteller om to sjeler som sto opp fra de døde sammen med Jesus og gikk til Det høye råd for å fortelle om hva som skjedde da Jesus steg ned til dødsriket. 
Et tillegg til skriftet gir seg ut for å være Pilatus sin rapport til keiseren etter hendelsene i Jerusalem. Et annet tillegg inneholder legenden om St. Veronika og linkledet.

Kristen tradisjon

I kristen tradisjon er Nikodemus sett på som en helgen både i den katolske og den ortodokse kirke. Festdagen i den katolske kirke er 3. august.
Hestesport under Middelhavslekene 1993

Hestesport under Middelhavslekene 1993. Hestesport var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var sjette gangen som hestesport var med på programmet under middelhavslekene. Det var en individuell og en lagkonkurranse i sprangridning. Frankrike ble beste nasjon, de vant begge gullmedaljene.
Den amerikanske havarikommisjonen etter RMS «Titanic»s forlis

RMS «Titanic»s forlis 14. til 15. april 1912 resulterte i en havarikommisjon utført av det amerikanske Senatet. Ledet av senator William Alden Smith, var havarikommisjonen et underutvalg av senatets handelkomité. Avhørene begynte i New York 19. april 1912, ble senere flyttet til Washington D. C., og avsluttet 25. mai 1912 med et gjensyn i New York. Siden RMS «Titanic» var et britiskregistrert skip var det forventet at det skulle nedsettes en britisk havarikommisjon, men USAs senat mente at amerikanske myndigheter måtte iverksette sin egen gransking. Kommisjonen ble dermed nedsatt på grunnlag av det høye antall amerikanske passasjerer som var om bord, men også av hensyn til de mange statsborgerne av amerikansk bakgrunn som reiste mellom Europa og USA på denne tiden.
Det var totalt 18 dager med offisiell etterforsking. Smith og sju andre senatorer spurte overlevende passasjerer og mannskap, i tillegg til de som bidro i redningsarbeidet. Mer enn 80 øyevitner ga vitnesbyrd eller skriftlige pressemeldinger. Temaer som ble dekket inkluderte de mottatte isvarslene, det utilstrekkelige antall livbåter og håndteringen av skipet, samt «Titanic»s fart, skipets nødsignaler og evakueringen av passasjerer og mannskap. Komiteens rapport ble representert til det amerikanske Senatet 28. mai 1912, og sammen med rapporten til den britiske havarikommisjonen som avsluttet få måneder senere, ledet dette til forandringer på sjøsikkerhet og havpolitikk som følge av katastrofen.

Bakgrunn

Forliset av RMS «Titanic», et transatlantisk passasjerskip som var eid av White Star Line, oppstod sen kveld 14. april til tidlig morgen 15. april 1912 da skipet var på sin jomfrutur fra Southampton, Storbritannia til New York, USA. Katastrofen var forårsaket av en kollisjon med et isfjell omtrent 380 nautiske mil (440 mi) sør for Cape Race på tuppen av Newfoundland. Rundt 1500 passasjerer og besetningsmedlemmer omkom, mens kun 700 ble reddet med skipet RMS «Carpathia» kort tid senere. Det ble store medieoppslag om forliset allerede få timer etter ulykken; mange av disse var fortolket, overfortolket, og i noen tilfeller oppdiktet. Mange aviser skrev at alle ble reddet, men da «Carpathia» ankom New York 18. april, ble det fastslått at «Titanic» faktisk hadde forlist. Kort tid senere ble det holdt to havarikommisjoner: én britisk og én amerikansk, som begge ble satt i gang for å se hva som kan ha forårsaket tapet av 1500 menneskeliv.
The Butler

Handling

Filmen handler om livet til Cecil Gaines (Forest Whitaker), som gjennom å tjenestegjøre som butler i over tre tiår (fra 1952 til 1986) i Det hvite hus for åtte forskjellige amerikanske presidenter, fikk et unikt innblikk fra innsiden mens radikale endringer skjedde både innenfor politikk og raserettigheter.
Aphneopini

Utseende

Små til middelsstore (ofte ca. 10 millimeter), spinkle, blanke trebukker. Pronotum er mye lengre enn bredt. Dekkvingene er vanligvis smale, men kan være noe bredere.

Utbredelse

De fleste av artene lever i Australia og New Zealand, men gruppen er også representert på Ny-Guinea og Ny-Caledonia.
Balikh

Historie

Balikh danner hjartet i et område med rik kultur. Ved breddene er det mange bosetninger som er datert tilbake til steinalderen, på 5000-tallet f.Kr. I antikken var Tuttul (nær dagens ar-Raqqah i Balikhdeltaet) og Tell Chuera i nord (ved Wadi Hamad nær Balikh) viktige byer. I løpet av tusenårene har regionen sett mye samhandel mellom nomadiske folk og faste bosetninger.
I antikken ble regionen kalt Osroene med Edessa/Callirrhoe (ar-Ruha') som hovedstad. Ar-Ruha' og andre viktige byer i antikken i Balikhdalen, som Harran (romersk Carrhae), er omtalt i muslimske og jødiske tradisjoner om Abraham og andre hebraiske patriarker. Etter den islamske erobring på 600-tallet ble regionen oppkalt opp etter et arabisk folk, Diyar Mudar, landet til mudarene. I 762 bygde kalif al-Mansur en garnisonby ved samløpet til Eufrat, Ar-Rafiqa, som vokse sammen med den hellenistiske byen Kallinikos til byen Ar-Raqqah.
Barkespade

Barkespade er et grovt verktøy for å flekke barken av trær med håndkraft. Barkespaden består av et flatt jern montert på et skaft.
Bladet var oftest rett, siden buet blad ga dårligere styring. Det var forskjell på barking sommerstid og på vinteren. Sommerstid kunne en ha barkespader med lengre skaft (110–120 cm) og lettere vekt på selve barkespaden uten skaft (0,5 - 0,7 kg). Vinterstid var gjerne vekten 0,7–1 kg og lengden på skaftet ned mot 90 cm.
Den var alminnelig i skogbruk før i tiden, og til en viss grad i bruk så seint som på 70-tallet. I dagens skogbruk fjernes barken maskinelt.
Alle vegne

Alle vegne er et musikkalbum med Sondre Bratland og Annbjørg Lien, utgitt i 2010.
Visjonskirken

Visjonskirken er en frimenighet i etablert av Jan Hanvold. 
Menighetens kontor befinner seg i det gamle Honda bygget på Pukerud i Drammen (midt mellom Drammen og Mjøndalen). I de samme lokalene har TV Visjon Norge sin virksomhet, som også ble etablert av Jan Hanvold.
Nanpi

Nanpi (kinesisk: 南皮县; pinyin: Nánpí Xiàn) er et fylke i provinsen Hebei i Folkerepublikken Kina. Det ligger under byprefekturet Cangzhou.
Fylket hadde 345 210 innbyggere i 1999.

Historie

Byen Nanpi ble grunnlagt i 221 f.Kr. under Qin-dynastiet. Mot slutten av Han-dynastiet, i 205 e.Kr., fant det her sted et viktig slag mellom Cao Cao og Yuan Tan, sønn av Yuan Shao. Cao Cao vant, og inntok byen. Det er mange fortidsminner fra denne perioden i fylket.
I den episke og svært populære røverromanen Fortellinger fra myrlandet, fra Mingdynastiets tid, nevnes Nanpi (under sitt daværende navn, Da Ming Fu 大名府), og byen er dermed blitt kjent i videre kretser.
Nanpi er fødested til embedsmannen Zhang Zhidong fra Qingdynastiets tid.
Bleikvasslia

Bleikvasslia er ei bygd og poststed (8647) i Hemnes kommune, to mil sør for kommunesenteret Korgen. Det har vært bosetning i Bleikvasslia siden 1700-tallet, og en årestue fra 1750-tallet er fremdeles intakt. Øst for Bleikvasslia ligger Okstindmassivet og Bleikvatnet, i sør ligger Røssvatnet, Norges nest største innsjø. Bleikvassli gruber driver nå entreprenørvirksomhet etter at gruvedriften ble lagt ned for noen år siden da gruva ble oversvømt. Forøvrig er landbruk hovednæring. Ved sentrum av bygda ligger en kopi av en sørsamisk boplass. 
På Karihaugen lå en arbeidsleir under andre verdenskrig. Brakkene er nå revet, og det er oppført et nytt bygg som brukes som leirsted. Bygda har butikk, skole og ungdomsklubb. Nå brukes Karihaugen som leirskole og den brukes under samlinger for konfirmanter.
Ithomiini

Utseende

Middelsstore (vingespenn 40 – 90 mm), slanke sommerfugler. Hodet er forholdsvis lite, sugesnabelen velutviklet, antennene er tynne og minst halvparten så lange som forvingene. Forvingene er avlange, nærmest ovale, ytterst helt avrundet. Bakvingene er forholdsvis små og avrundede, hos hannene har de en dusk med av lange hår. Vingene er vanligvis lyse (hvite, gule, gulrøde eller gjennomsiktige) med mørkere (brunrød, brun eller svart) kant, vingeårene er ofte mørke, noen ganger har de mer utbredte mørke tegninger. Vingene har gjerne en fettaktig glans, men mangler metalliske flekker. Bakkroppen er påfallende tynn. Larvene er sylindriske, ofte med sterke farger som signaliserer at de er uspiselige. De har gjerne lange, trådtynne, oppstående utvekster på ett eller flere av kroppsleddene.

Levevis

Ithomiini er skogsinsekter som gjerne holder seg i trange bekkedaler som går opp langs fjellene i Andes og Mellom-Amerika. De er mindre vanlige i lavlands-regnskoger. Disse dalene kan være nokså isolert fra hverandre, og innen denne gruppen har det utviklet seg et mangfold av lokale varianter som gjør det meget vanskelig å avgjøre hvor mange arter som egentlig finnes. De flyr langsomt og "vimsete" og holder seg gjerne i de mørkere delene av skogen. Denne gruppen ser ut til å spesialisere seg på næringsplanter i søtvierfamilien (Solanaceae). Disse er vanligvis giftige, og larvene tar vare på giftstoffene til sitt eget forsvar, også de voksne sommerfuglene inneholder vanligvis gift som den har tatt opp på larvestadiet. Noen synes ikke å ha dette, de tar derimot opp giftstoffer fra visse blomster eller råtnende løv som de suger på som voksne. Dette kan være en tilpasning til å leve på mindre giftige vertsplanter.

Mimikry

Ithomiinene, både larvene og de voksne, signaliserer sin giftighet ved karakteristiske fargemønstre. I noen tilfeller har arter fra vidt forskjellige grupper utviklet meget likt utseende. De sender dermed et felles signal on uspiselighet som fugler fort lærer seg. Dette kalles mimikrykomplekser. Medlemmer av Ithomiini inngår i slike komplekser særlig med Heliconiini, som de ligner, men også med Danaiini og andre sommerfuglgrupper. Noen arter kan ha flere vidt forskjellige former (morfer) som inngår i ulike mimikrykomplekser, dette kompliserer den fra før vanskelige klassifikasjonen ytterligere.
Forfatterstudiet i Bø

Forfatterstudiet i Bø, tidligere også omtalt som Forfatterstudiet ved Høgskolen i Telemark, er et ettårig høyskolekurs innen skjønnlitterær skriving. Undervisninga foregår i Bø i Telemark, og er et samarbeidsprosjekt mellom Den norske Forfatterforening og Universitetet i Sørøst-Norge som Høgskolen i Telemark ble en del av i 2018.
Forfatterstudiet i Bø ble etablert i 1982 etter en idé av lyrikeren Eldrid Lunden. Det var den første skolen i kreativ skriving i Norge, og den er i dag også den mest kjente. I ti år var studiet et halvårsskurs inntil det i 1992 ble utvidet til to semestre. Studiet inneholder både teoretisk undervisning og praktisk skriveverksted. Inntak skjer på grunnlag av innsendte tekster, og gjestelærere er anerkjente forfattere. Eldrid Lunden var daglig leder fra 1982 inntil 2011, da forfatteren Rune Christiansen overtok.
For skoleåret 2015/2016 var det 182 søkere til 16 plasser.
Ammunisjonsbelte

Lerretsbelter

Belter ble først brukt til Hiram Maxims 1884 Maxim maskingevær og var opprinnelig laget av to belter av lerret som var lagt parallelt og festet sammen med nagler og små metallplater slik at det ble lommer til patronene. Disse beltene fungerte så lenge de var rene og tørre. Tøybelter var standard fram til andre verdenskrig og var fortsatt relativt vanlige helt inn i koreakrigen. Lerretsbeltene var imidlertid ømfintlige for fuktighet, olje og andre forurensninger som endrer beltets lenge, tykkelse eller stivhet.
Mange maskingevær som var designet for å bruke lerretsbelter kom med ferdig utstyr for å mate løse patroner eller patroner i laderammer inn i de brukte beltene. Under første verdenskrig gjorde slike maskiner det mulig å resirkuleres raskt for å tillate kontinuerlig skyting. De hjelper også til med å sette patronene i riktig dybde i forhold til beltet, hvilket var viktig for funksjonen til de temperamentsfulle tidlige maskingeværmekanismene.

Metallbelter

Disintegrerende belter bestående av en serie med stålhemper ble perfeksjonert for det britiske Royal Flying Corps av William de Courcy Prideaux under første verdenskrig. Disse båndene tålte vind, vann, løsemidler og olje bedre. Slike belter består av dobbel hempe som omslutter en enkelt patron og en enkel hempe som omslutter neste patron i beltet slik at det er selve patronen som holder hempene samlet. Når patronen trekkes ut av belte og føres inn i kammeret, vil hempen som holder den løsne fra beltet og bli kastet ut sammen med de tomme patronene.
Ikke alle metallbelter er laget for å løse seg opp når patronene trekkes ut. Både russiske og tyske maskingevær fra andre verdenskrig var utstyrt med sammenlenkede metallhemper. Slike belter blir brukt den dag i dag, ikke minst til MG3, en direkte etterkommer etter den tyske MG42. Noen maskingevær kan bruke flere typer belter, slik som MG 17 som kan bruke både sammenlenkede bånd, bånd som deler seg opp i deler på 50 (som MG3) og fullt disintegrerende bånd.
Kvalifisering til Håndball-VM 2017 for menn (EHF)

Kvalifisering til Håndball-VM 2017 for menn (EHF) foregikk fra 4. november 2015 til 15. juni 2016. Lagene som ikke kvalifiserte seg til Håndball-EM 2016 og de 12 dårligst rangerte nasjonene i europamesterskapet konkurrerte om 9 ledige plasser i verdensmesterkapet. Vertsnasjonen Frankrike var automatisk kvalifisert.
I den første runden ble de 22 lagene som ikke deltok i europamesterskapet delt inn i seks grupper. Gruppevinnerne avanserte til en playoff, der de sammen med de 12 lagene fra europamesterskapet ble satt opp mot hverandre over to kamper.

Første kvalifiseringsrunde

Trekningen ble foretatt 17. juni 2015.

Playoff

De seks lagene som avanserte fra den første runden og de 12 lagene som endte utenfor topp-3 under Håndball-EM 2016 for menn deltok i en playoff om de 9 plassene i Håndball-VM 2017 for menn.
Pignoise

Pignoise er et musikkalbum med HGH, utgitt i 2000. Dette er bandets debutalbum.
Jevgenij Belov

Sesongen 2010–2011

Hans første sesong i verdenscupen i langrenn var 2010/11 sesongen. Han debuterte i svenske Gällivare med en 30.plass. I hans første sesong var hans beste plassering to 11.plasser fra Davos og Kuusamo. Belov ble i løpet av sesongen en viktig del av det  russiske stafettlaget, og var med på å vinne en stafett, og å ta to andreplasser. Under VM i Oslo ble han nr. 37 to ganger.

Sesongene etter 2011

17. desember 2011 fikk Belov sin til da beste verdenscupplassering, da han ble nr. 6 på tremila i Rogla.
Han ble nummer to sammenlagt i Tour de Ski 2014/15. Han rykket opp fra tredjeplass til andreplass etter at den opprinnelige vinneren Martin Johnsrud Sundby ble diskvalifisert.
Belov vant sitt første verdenscuprenn da han vant 15 km skøyting med intervallstart i Davos 16. desember 2018.
Rocotopepper

Rocotopepper (eller locotopepper) er en variant av chilipepper; det latinske navnet er Capsicum pubescens (det siste ordet betyr 'hårete'). Dette krydderet er blitt dyrket i Peru, Ecuador og Bolivia i tusener av år. Rocotopepperen (Locoto er den bolivianske formen) dyrkes også blant annet i Mexico. Der dyrkes særlig varianten canario.
Det var inkaindianerne som begynte å benytte planten for over 500 år siden. Den brukes fremdeles i lokal matlaging i Andesregionen. Den modne rocotoen er enten rød eller gul.
Genetisk er den også beslektet med noen av de viltvoksende chilivarianter i Sør-Amerika (Capsicum cardenasii, Capsicum tovarii, Capsicum eximium).
Rocotopepperen blir meget skarp, med verdier på fra 30 000 til 100 000 på Scovilleskalaen.
De navn og varianter som finnes i forskjellige dyrkingsområder, er chile caballo (Mexico), manzano (Mexico), chile perón (Mexico), peteñero (Honduras), chamburato og canario (Mexico), Locoto (Bolivia), panameño (Costa Rica) og rocoto (Peru, Chile, Ecuador).
Østlig olivenmåler

Utseende

En middelsstor (vingespenn 24 – 27 mm), slank, grå måler. Den kjennes lettest på bakvingenes mørke ytterkant. Hannen har fjærformede antenner. Forvingen er grå, ofte med litt grønnskjær, i midten med et bredt, litt mørkere tverrbånd (innerkanten av dette kan være noe diffus). Båndet er nesten dobbelt så bredt ved vingens forkant som ved bakkanten, i den fremre delen med en liten, oval, mørk flekk, ytterkanten er vinkelformet utbuktet i midten. Langs ytterkanten av det brede tverrbåndet går det et smalt, hvitt tverrbånd. Bakvingen er hvit, med mørkgrå ytterkant og en liten, mørk flekk nær fremkanten i vingens indre del. Larven er rødlilla, med noen korte, kraftige børster.

Levevis

Arten lever på fuktige steder, og larvenes vertsplante er sannsynligvis myrmaure (Galium palustre).

Utbredelse

Arten er funnet over store deler av Europa (mangler lengst i vest, på Balkan, Baltikum og sentrale Russland), i Altaj-området, på Kamtsjatka og i Canada. I Skandinavia er arten svært nordlig og er bare funnet i nordlige og østlige Finnmark og det nordligste Sverige.
Ekeby-Almby

Ekeby-Almby er et tettsted i Örebro kommune i Örebro län i landskapet Närke i Sverige. I 2010 hadde tettstedet 1 271 innbyggere.
Vera C. Bushfield

Biografi

Vera Cahalan gikk på offentlige skoler og ble uteksaminert fra Stout Institute i Menomonie i Wisconsin samt at hun også gikk på Dakota Wesleyan University og University of Minnesota.
Bushfield ble den 6. oktober 1948 utnevnt som en republikaner til United States Senate for å fylle den ledige plassen som oppstod som følge av dødsfallet til hennes mann, Harlan J. Bushfield. Hun tjenestegjorde fra den datoen inntil hun trakk seg den 26. desember 1948. Hun døde i Fort Collins i Colorado.
Blant hennes andre prestasjoner var hennes sponsing av lanseringen av USS «South Dakota» (BB-57) den 7. juni 1941 i Camden i New Jersey.
Marburgtalen

Marburgtalen (ty. Marburger Rede) var en tale holdt av Tysklands visekansler Franz von Papen ved Marburg-universitetet den 17. juni 1934. Talen formulerte tydelig den konservative kritikken mot nasjonalsosialismen, og tok særlig avstand fra den politiske volden og undertrykkelsen som hadde funnet sted etter den nasjonalsosialistiske maktovertagelsen. Det var den siste offentlige meningsytringen på høyt nivå som utfordret det nazistiske hegemoniet.
Talen var skrevet av Papens nære medarbeider Edgar Julius Jung i samarbeid med Papens sekretær Herbert von Bose og den katolske politikeren Erich Klausener. Den gjorde Hitler rasende, og propagandaminister Joseph Goebbels sørget for at den ikke ble omtalt i avisene. Papen insisterte på å ha snakket på vegne av president Paul von Hindenburg, og søkte avskjed som visekansler i protest mot undertrykkelsen av talen.
Under de lange knivers natt ble både Jung, Bose og Klausener myrdet av nazistene. Franz von Papen ble satt under husarrest og hans kontor ransaket, men han ble spart.
Talen ble holdt i forelesningssalen i Landgrafenhaus, Marburg-universitetets undervisningsbygning i nyrokokko fra 1920-tallet. Salen, rom 101, eksisterer fremdeles med opprinnelig innredning. Landgrafenhaus er en av to bygninger som disponeres av det juridiske fakultet.
Volkan Gücer

Biografi

Volkan Gücer fullførte sin sivilingeniørutdannelse ved Boğaziçi-universitetet i Istanbul i 1988, og studerte senere jazzharmoni ved Timur Selçuks musikksenter for moderne musikk. Han startet sin profesjonelle musikalske karriere i 1991, og var en av grunnleggerne av Musiki Eseri Sahipleri Grubu Meslek Birliği (MSG) som ble stiftet i 1999. Gücer arbeidet med distribusjonen av musikkanalen Balkanika Music Television i Tyskland og Tyrkia og har senere vært medlem av styret for de to TV-kanalene Türkshow og Duğun. I 2002 startet han opp sitt eget produksjonsselskap Muzikal Yapim.
Fylkesvei 6974

Fylkesvei 6974 (Fv6974) i Trøndelag går mellom Røysing og Fossem i Steinkjer kommune. Veien er 4,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 275 (Nord-Trøndelag).
Empoleon

Empoleon er en Pokémon som utvikles fra Prinplup. Den tilhører klassen Emperor Pokémon.
Den er en Water/Steel Pokémon med bare tre svakheter: Electric, Ground og Fighting. Den er immun til Poison. Den har to doble «not very effective»: Ice  og Steel.
Det er to typer angrep som er normalt effektivt: Fire og Grass. Resten er ikke så effektivt.
Den finnes i Pokémon Diamond og Pearl og Pokémon Platinum ved å velge Piplup som starter. I de andre spillene må man bytte fra Pokémon Diamond, Pokémon Pearl og Pokémon Platinum. I Pokémon Mystery Dungeon Explorers of Time, Pokémon Mystery Dungeon Explorers of Darkness og Pokémon Mystery Dungeon Explorers of Sky finnes den i Crevice Cave og Zero Isle South.
Henckeløyane

Henckeløyane er en ansamling av rundt fem mindre øyer og holmer beliggende i Ginevrabotnen drøye fire km nordøst av Barentsøya på Svalbard.
Totalt har øygruppen et areal på omkring 4 hektar, og er uten spesielle høydedrag.
Det er ikke oppgitt hvem denne Henckel som øyene er oppkalt etter var.